Diari Oficial de la Generalitat Valenciana


Sumari del DOGV 4689, del 11-02-2004 (2004/816)

ACORD de 26 de setembre de 2003, de la Comissió Territorial d'Urbanisme de València, que fa referència a la modificació número 13 del Pla General d'Ordenació Urbana de Carlet.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/816


Data del document
:   26-09-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Carlet
    * pla d'urbanisme

ACORD de 26 de setembre de 2003, de la Comissió Territorial d'Urbanisme de València, que fa referència a la modificació número 13 del Pla General d'Ordenació Urbana de Carlet. [2004/F816]
  
Vist l'expedient remés per l'Ajuntament de Carlet referit a la modificació número 13 del Pla General d'Ordenació Urbana, a l'efecte de la seua aprovació definitiva, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del Ple municipal, de data 27 de febrer de 2003. Després del pertinent període d'informació pública (publicació en el DOGV, núm. 4.467, de data 26 de març de 2003, i en el diari Las Provincias, de 6 de març del mateix any) sense que es presentaren al·legacions, es va aprovar provisionalment pel mateix òrgan amb data 9 de juny de 2003. L'expedient va tindre entrada en aquest Servei Territorial d'Urbanisme el 24 de juny de 2003.
  
Segon. El projecte de modificació consta de la memòria informativa i justificativa, al costat del plànol d'ordenació amb la nova proposta.
  
En l'expedient remés per la corporació local consta l'informe favorable a la modificació emés per la Conselleria de Cultura i Educació el 15 d'abril de 2003.
  
Tercer. La present modificació porta causa dels següents antecedents:
  
- La substitució de l'antic col·legi públic Bosch Marín, situat a l'illa compresa entre els carrers (L'Alcúdia, Alginet, Joan Peset i Antonio Machado) per un nou edifici ?inaugurat en 1997- ubicat en la confluència de l'avinguda de Castelló amb el carrer Corbella. Referència en la modificació número 7 del pla general (Trasllat del Col·legi Bosch Marín).
  
L'antic edifici va ser parcialment demolit i el 14 d'octubre de 1998, l'ajuntament va sol·licitar la desafecció total de l'illa a la Direcció Territorial de Cultura i Educació (Resolució de 08.01.1999, i va emetre informe favorable a la desafectació total de l'illa, de titularitat municipal-domini públic).
  
- La corporació local va acordar la construcció d'un centre d'oci i convivència per a persones majors en el solar situat en l'encreuament dels carrers García Lorca, Mestre Ridaura i Luis Zaragoza. Terrenys de titularitat pública patrimonial que el vigent pla general qualifica com a residencial lucratiu.
  
L'objecte de la present modificació afecta dues illes de sòl urbà: es tracta de permutar la qualificació dotacional pública de l'illa desafectada, amb una superfície de 1.812 metres quadrats i qualificada com a equipament urbà-escola en el vigent planejament (que passa a qualificar-se com a equipament-cultural), per la qualificació residencial dels terrenys en què s'ubique el centre per a persones majors, amb una superfície de 1.938 metres quadrats.
  
La corporació local considera que la proposta tracta de resoldre la carència d'instal·lacions d'atenció a persones majors en el municipi. Tenint en compte la urgent necessitat de dotar d'aquest tipus de centres a la població es presenta aquesta modificació; d'altra banda es tracta d'un dels punts ja previstos en el document de pla general, actualment en elaboració.
  
Quart. Durant la tramitació de l'expedient s'ha sol·licitat informe a la Conselleria de Cultura i Educació, en data 4 de juliol de 2003.
  
En l'expedient remés per la corporació local consta còpia de l'informe favorable emés per la Conselleria de Cultura i Educació (Direcció General de Règim Econòmic), en els termes següents:
  
«L'objecte de la modificació puntual número 13 del Pla General d'Ordenació Urbana de Carlet, és permutar la qualificació dotacional pública de l'illa desafectada per la qualificació residencial dels terrenys en què s'ubique el centre per a majors.
  
Es tracta de qualificar com a residencial-lucratiu el sòl que ocupava l'antic Col·legi Públic Bosch Marín, a fi d'ubicar un centre de majors. D'altra banda es qualifica com a educatiu-cultural una parcel·la de 1.938 metres quadrats que anteriorment estava qualificada com a residencial-lucrativa.
  
La modificació proposada no altera la demanda de llocs escolars existent, no fa falta per a la seua atenció majors equipaments educatius, atés que no es qualifica nou sòl residencial.»
  
Cinqué. Carlet compta amb Pla General d'Ordenació Urbana, aprovat definitivament per la Comissió Provincial d'Urbanisme el 16 de desembre de 1980.
  
Cal destacar com a antecedent la modificació número 7 del Pla General d'Ordenació Urbana (Trasllat del Col·legi Bosch Marín), aprovada definitivament per la Comissió Territorial d'Urbanisme el 8 de març de 1995.
  
El concert previ es va informar favorablement, en data 2 de maig de 2000.
  
Sisé. La Comissió Informativa de la Comissió Territorial d'Urbanisme de València, en sessió celebrada el 23 de setembre de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, de la Llei 6/1994, de 15 de novembre, Reguladora de l'Activitat Urbanística, en endavant LRAU.
  
Segon. La documentació està completa a l'efecte del compliment del que disposa l'article 27 de la LRAU.
  
Tercer. La modificació proposada planteja un canvi en la qualificació de dues illes de sòl urbà (permuta), amb la finalitat de donar resposta a les necessitats reals de la població. Segons la memòria justificativa, aquests dos solars recauen en carrers menors de 12 metres d'amplària, per la qual cosa se'ls aplica la norma cinquena del capítol V «Condicions generals de l'edificació», de les normes urbanístiques del Pla General d'Ordenació Urbana (les altures permeses són planta baixa i tres plantes altes, sense profunditat edificable); en conseqüència, la parcel·la lucrativa inicial (B) la superfície de la qual és de 1.938 metres quadrats passa a ser la parcel·la lucrativa (A) amb 1.812 metres quadrats, sent l'edificabilitat resultant de la nova parcel·la lucrativa menor que la preexistent.
  
La modificació prevista no suposa un augment de l'aprofitament lucratiu privat, i manté la proporció i qualitat de les dotacions públiques previstes pel planejament vigent, de conformitat amb el que disposa l'article 55.3 de la LRAU. Per tant, la proposta s'entén justificada i es considera correcta des del punt de vista urbanístic d'acord amb el que estableix l'article 40 de la LRAU.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 26 de setembre de 2003, acorda:
  
Aprovar definitivament la modificació número 13 del Pla General d'Ordenació Urbana de Carlet (permuta de qualificació entre terrenys en sòl urbà).
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la seua publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 26 de setembre de 2003.- La presidenta de la Comissió Territorial d'Urbanisme: Cristina Santamarina Siurana.